SL
C 15/62
Uradni list Evropske unije
12.1.2022
sreda, 19. maj 2021
s preučitvijo vpliva na mala in srednja podjetja; v zvezi s tem poudarja, da mora biti trg vodika prožen, da bodo lahko inovativni pionirji na tem področju v celoti izkoristili prednosti in da bodo stroški proizvodnje vodika nižji, pri čemer je treba upoštevati, da trg vodika še ni zrel in ga je treba povečati;
15.
meni, da bi lahko bila oblikovanje trga EU s plinom in sveženj o čisti energiji podlaga in zgled za zakonsko ureditev trga vodika; poudarja, da je za hiter in predvidljiv razvoj dobro delujoče proizvodnje vodika potrebno tudi demokratično javno načrtovanje, pri katerem bodo moči združili proizvajalci, delavci in njihovi sindikati, znanstveniki in nevladne organizacije; poleg tega spodbuja Komisijo in države članice, naj se domislijo posebnih rešitev za povečanje proizvodnje vodika v slabše povezanih ali izoliranih regijah, kot so otoki, hkrati pa poskrbijo za razvoj s tem povezane infrastrukture, med drugim tako da spremenijo njeno namembnost;
16. poziva Komisijo, naj v svoje ocene učinka v zvezi z revizijo ustrezne zakonodaje vključi in preuči pravne zahteve, ki so potrebne, če naj bo ekonomija vodika EU trajnostna, da bi dosegli ambicioznejše podnebne cilje EU in povečali gospodarsko privlačnost obnovljivega vodika; poziva Komisijo, naj razmisli zlasti o pregledu direktive o spodbujanju uporabe energije iz obnovljivih virov, direktive o obdavčitvi energije (18) in direktive o trgovanju z emisijami, da bi zagotovili enake konkurenčne pogoje in regulativni okvir za vodik, ki bo primeren za prihodnost;
17. pozdravlja ambiciozna cilja Komisije v zvezi s povečanjem zmogljivosti elektrolizatorjev in proizvodnje obnovljivega vodika; poziva Komisijo, naj pripravi časovni načrt za uvedbo in povečanje uporabe elektrolizatorjev ter na ravni EU sklene partnerstva, da bi zagotovili njihovo stroškovno učinkovitost; poziva Komisijo in države članice, naj odpravijo obstoječa upravna bremena ter spodbujajo širitev vrednostne verige obnovljivega vodika in njegovo uvedbo na trg, da bo postal tehnološko dozorel in konkurenčen, in sicer s finančnimi spodbudami in namenskimi shemami financiranja, vključno z inovativnimi rešitvami, kot so odkupne premije za obnovljivi vodik, ki se dovaja v vodikovo omrežje, s pregledom pravil o državni pomoči in celovitim pregledom oblikovanja cen energije in sistemov obdavčitve, da bi se zunanji stroški internalizirali; poudarja, da bi lahko obnovljivi vodik še pred letom 2030 postal konkurenčen, če bodo na voljo potrebne naložbe in ustrezen regulativni okvir ter bo energija iz obnovljivih virov konkurenčna;
18. opozarja, da bi morala trajnostna ekonomija vodika omogočati krepitev zmogljivosti na povezanem energetskem trgu EU; priznava, da bodo na trgu obstajale različne vrste vodika, kot sta obnovljivi in nizkoogljični vodik, ter poudarja, da so potrebne naložbe, da bo mogoče proizvodnjo energije iz obnovljivih virov povečati dovolj hitro, da bodo lahko izpolnjeni podnebni in okoljski cilji EU za leti 2030 in 2050, pri čemer mora nizkoogljični vodik veljati kot prehodna tehnologija, ki se bo uporabljala kratko- in srednjeročno; poziva Komisijo, naj približno oceni, koliko nizkoogljičnega vodika bo v katerih primerih in kako dolgo potrebnega za namene razogljičenja, preden se bo lahko za to namesto njega uporabljal izključno obnovljivi vodik; poziva Komisijo in države članice, naj zmanjšajo regulativne in gospodarske ovire in tako spodbudijo hitro uvajanje vodika na trg; poleg tega ugotavlja, da je treba preprečiti, da bi se naravni viri netrajnostno izkoriščali, da bi še naprej nastajale emisije metana, pa tudi odvisnost od ogljika in nasedle naložbe; poudarja, da bi morala uporaba vodika prispevati k doseganju podnebnih ciljev EU ter k hitremu razvoju in uporabi obnovljivega vodika;
19. poudarja, kako pomembno je vodik iz fosilnih goriv čim prej postopno odpraviti, pri čemer mora biti poudarek na najčistejših tehnologijah v smislu trajnostnosti in emisij toplogrednih plinov; poziva Komisijo in države članice, naj začnejo ta prehod nemudoma skrbno načrtovati, da se bo začela proizvodnja vodika iz fosilnih goriv hitro, predvidljivo in nepreklicno zmanjševati ter da življenjska doba proizvodnih obratov na osnovi fosilnih goriv ne bo podaljšana; ugotavlja, da se številni obrati za proizvodnjo vodika na osnovi fosilnih goriv nahajajo na območjih pravičnega prehoda, in poudarja, da bi morali biti učinkoviti podporni ukrepi usmerjeni v razogljičenje obstoječe proizvodnje vodika na osnovi fosilnih goriv; opozarja, da se zaradi ukrepov za razvoj evropske ekonomije vodika ti proizvodni obrati ne bi smeli zapirati, temveč
(18)
Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije (UL L 283, 31.10.2003, str. 51).